stanford-oval/wikipedia huggingface dataset:
Manis palaeojavanica
Levinneisyys, elinympäristö ja sukupuutto

Manis palaeojavanica eli trooppisen Kaakkois-Aasian saaristossa, minne se tai sen kantamuoto saapui Aasian mantereelta. Saapumisajankohta oli pleistoseenilla, todennäköisesti jonkin jääkauden aikaan.
Ainoat kiistattomasti Manis palaeojavanica -lajille kuuluvat fossiilit on löydetty Jaavalta. Ne ovat peräisin noin 800 000 vuoden takaa. Tämän jälkeen laji mahdollisesti hävisi Jaavalta, kun sademetsät valtasivat alaa. Manis palaeojavanica oli muurahais- ja termiittipesistä riippuvainen avointen metsämaiden laji, jolle muutokset elinympäristössä saattoivat olla kohtalokkaita.
Jaavalla Manis palaeojavanica oli osa Kedung Brubusin eläimistöä, johon kuului myös muita sittemmin hävinneitä suuria nisäkkäitä, kuten pystyihminen (Homo erectus), Stegodon-suvun norsueläimet, Hexaprotodon sivalensis -virtahepo, Sus macrognathus -sika sekä nautaeläimet Epileptobos groeneveldtii, Bos palaeosondaicus ja Bubalus palaeokerabau. Lisäksi saarella eli intiantapiiri (Tapirus indicus), joka on hävinnyt Jaavalta mutta elää edelleen osissa Aasiaa. Kaiken kaikkiaan Kedung Brubusin eläimistö viittaa melko kuivaan avoimen metsämaan elinympäristöön.
Jaavalta ei ole löydetty todisteita siitä, että Manis palaeojavanica olisi selvinnyt myöhäispleistoseenille. Borneon saarella tilanne saattoi kuitenkin olla toinen. Vuosina 1954–58 Niahin luolista löydettiin useiden nisäkäslajien, mukaan lukien kahden muurahaiskäpylajin, jäänteitä. Muurahaiskävyistä toinen määritettiin malaijanmuurahaiskävyksi ja toinen Manis palaeojavanica -lajiksi. Löydöt ovat noin 39 000–45 000 vuotta vanhoja ja ajoittuvat myöhäispleistoseenille. Philip J. Piper ryhmineen on kuitenkin sitä mieltä, että Niahin suuren muurahaiskävyn jäänteet ovat niin puutteelliset, ettei niitä voi varmuudella pitää Manis palaeojavanica -lajille kuuluvina.
Suuret muurahaiskävyt kuolivat sukupuuttoon myös Borneolta. Elinympäristön muuttuminen avoimesta metsämaasta tiheäksi sademetsäksi koitui niiden kohtaloksi, mutta tuhoa saattoi vauhdittaa myös metsästys. Niahin luolien eläimistöön kuului monia nykypäivän sademetsälajeja, kuten borneonoranki (Pongo pygmaeus), malaijikarhu (Helarctos malayanus), surelit (Presbytis) ja sivettieläimet (Viverridae) sekä nykyihminen (Homo sapiens). Ihmiset asuttivat Niahin luolat viimeistään 40 000 vuotta sitten. Hidasliikkeinen muurahaiskäpy oli ihmiselle todennäköisesti helppo saalis. Suuren muurahaiskävyn lisäksi Borneolta hävisivät tiikeri (Panthera tigris) ja intiantapiiri. Sen sijaan malaijanmuurahaiskäpyä tavataan edelleen Borneolla.
Löytöhistoria ja taksonomia

1890-luvulla alankomaalainen anatomi Eugène Dubois etsi ihmisten fossiileja Jaavalta. Hän löysi sieltä kuuluisan jaavanihmisen, joka nykyään tunnetaan nimellä Homo erectus. Vuosien 1891 ja 1900 välillä Dubois apulaisineen löysi myös yli 40 000 muuta selkärankaisfossiilia, ja vuosina 1907 ja 1908 hän kuvasi tieteelle monia löydöistään, jottei hänen seuraajansa Margarethe Lenore Selenka ehtisi ensin. Löytöjen joukossa oli uusi muurahaiskäpylaji, Manis palaeojavanica.
Dubois’n löydöt olivat peräisin useista eri sijainneista, joita hän piti samaan eläimistöön kuuluvina. Dubois’n tiedoista ei aina ollut selvää, mikä fossiili oli löydetty mistäkin paikasta. 1930-luvulla Dubois’n keruumenetelmiä kritisoitiin vanhanaikaisiksi, ja muun muassa Manis palaeojavanican löytöpaikasta oli epäselvyyttä. 1980-luvulla Dubois’n eläimistöä tulkittiin uudelleen ja todettiin, että se sisältää fossiileja kahdelta eri ajalta. Nykyään Manis palaeojavanica luetaan noin 800 000 vuotta vanhaan Kedung Brubusin eläimistöön, kun taas alkuperäinen jaavanihminen on vanhempaa Trinilin eläimistöä.
Citarumin alueelta Länsi-Jaavalta on löydetty pala reisiluuta, jonka Dirk Albert Hooijer vuonna 1947 määritti Manis palaeojavanica -lajille kuuluvaksi. Reisiluun oletetaan edustavan samaa eläimistöä kuin Kedung Brubusin löydöt, joten sen iäksi voidaan niin ikään arvioida noin 800 000 vuotta. Kedung Brubusin ja Citarumin eläimistöjen samankaltaisuus viittaa siihen, että alueiden välillä oli siihen aikaan maayhteys samoin kuin nykyään.
Vuonna 1960 Hooijer sai tutkittavakseen Niahin luolista löydettyjä muurahaiskävyn jäänteitä. Hän katsoi, että ne ovat hyvin samanlaiset kuin Jaavalta löydetyt Manis palaeojavanica -fossiilit, ja määritti ne siksi samalle lajille kuuluviksi. Myöhemmin Niahista on löydetty lisää muurahaiskävyn jäänteitä, jotka mahdollisesti kuuluvat samalle yksilölle kuin Hooijerin tutkimat luut. 2000-luvulla Philip J. Piper ryhmineen on tutkinut näitä jäänteitä, ja hänen mukaansa Niahin luolan löydöt ovat liian puutteelliset, jotta Jaavan ja Borneon muurahaiskäpyjä voisi pitää varmuudella samana lajina. Tästä syystä Piper käyttää Borneon suuresta muurahaiskävystä nimeä Manis cf. palaeojavanica.
Monet fossiiliset muurahaiskävyt tunnetaan vain sirpaleisista jäänteistä, mutta Manis palaeojavanica -lajista on löydetty lähes koko luurangon jäänteet. Luurangon yhtäläisyyksien ja levinneisyyden perusteella on selvää, että Manis palaeojavanica kuuluu muurahaiskäpyjen aasialaiseen kehityslinjaan. Kehityslinja sisältää neljä elossa olevaa lajia, mutta tarkat sukulaissuhteet niiden ja Manis palaeojavanica -lajin välillä eivät ole tiedossa.
Sijainnit, joista Manis palaeojavanica -lajille määritettyjä löytöjä on tehty. Niahin löydön määrityksestä ei ole yksimielisyyttä.
Manuel Ferraz de Campos Sales

| Manuel Ferraz de Campos Sales |
| --- | --- |
 Virallinen muotokuva (1898).
Brasilian 4. presidentti
 15. marraskuuta 1898 - 15. marraskuuta 1902  
Varapresidentti:  Francisco de Assis Rosa e Silva
Edeltäjä:  Prudente de Morais
Seuraaja:  Rodrigues Alves
Henkilötiedot
Syntynyt: 15. helmikuuta 1841 Campinas, São Paulo, Brasilia
Kuollut: 28. kesäkuuta 1913 (72 vuotta) Santos, Brasilia
Puoliso:  Ana Gabriela de Campos Salles
Tiedot
Puolue:  PRP (Partido Republicano Paulista)
 Nimikirjoitus
Manuel Ferraz de Campos Salesin hauta.
Manuel Ferraz de Campos Sales oli Brasilian presidenttinä vuosina 1898–1902. Hän tuki maataloutta ja pyrki edistämään kahvinviljelyä. Ulkopolitiikassa hän aloitti neuvottelut Bolivian kandssa Acren alueen asemasta. Presidenttiuransa jälkeen hänestä tuli Sao Paolon osavaltion senaattori.
Aiheesta muualla

Kuvia tai muita tiedostoja aiheesta Manuel Ferraz de Campos Sales Wikimedia Commonsissa
Manuel Fernández Muñiz

| 0 | 1 | 2 |
| --- | --- | --- |

Henkilötiedot
Koko nimi: Manuel Fernández Muñiz
Syntymäaika: 9. toukokuuta 1986 (ikä 38)
Syntymäpaikka: Gijón, Espanja
Pelipaikka: maalivahti
Pituus: 182 senttimetriä
Seura
Seura: Alcorcón
Pelinumero: 1
Seurat
| Vuodet | Seura | O (M) |
| 2004–2005 2005–2007 2007–2009 2009–2011 2011–2012 2012– | Sporting Gijón B Sporting Gijón Deportivo B Deportivo Recreativo Alcorcón |  2 (0)  9 (0) 35 (0) 10 (0) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2012.
Manuel Fernández Muñiz eli Manu (s. 9. toukokuuta 1986 Gijón, Espanja) on espanjalainen jalkapallomaalivahti. Hän edustaa tällä hetkellä Espanjan Segunda Divisiónissa pelaavaa Alcorcónia.
Ura

Manu on kotikaupunkinsa Sporting Gijónin kasvatti. Hän teki ensiesiintymisensä edustusjoukkueessa kaudella 2005–2006, sen pelattua Segunda Divisiónissa. Vuonna 2007 hän siirtyi Deportivo La Coruñaan, jossa hän kuitenkin pelasi reservijoukkueessa seuraavat kaksi kautta.
Kaudella 2009–2010 Gustavo Munúan siirryttyä Málagaan, Manu nostettiin edustusjoukkueeseen Daniel Aranzubian varamaalivahdiksi. Ensimmäisen ottelunsa maan pääsarjassa hän pelasi 23. maaliskuuta 2010, kun ykkösmaalivahti Aranzubia ajettiin 10-minuutin kohdalla ulos kentältä punaisella kortilla.
Magdaléna Rybáriková

| Magdaléna Rybáriková |
| --- | --- |

Henkilötiedot
Syntynyt: 4. lokakuuta 1988 (ikä 36)
Kansalaisuus:   Slovakia
Tennispelaaja
Pituus:  180 cm
Paino:  65 kg
Kätisyys:  oikea
Ammattilaisena:  2005–
Palkintorahat:  5 252 043 USD
Kaksinpeli
Paras sijoitus:  17. (5.3.2018)
Turnausvoittoja:  4
Voitot/tappiot:  426–307
Grand Slam -turnauksissa
Australian avoimet:  4. kierros (2018)
Ranskan avoimet:  3. kierros (2018)
Wimbledon:  välierät (2017)
Yhdysvaltain avoimet:  3. kierros (2008, 2009, 2017)
Nelinpeli
Paras sijoitus:  50. (6.6.2011)
Turnausvoittoja:  1
Voitot/tappiot:  65–71
Aiheesta muualla
ITF
WTA
Magdaléna Rybáriková (s. 4. lokakuuta 1988 Piešťany, Tšekkoslovakia) on slovakialainen tennispelaaja. Parhaimmillaan hän on ollut naisten maailmanlistalla sijalla 17 ja on voittanut neljä WTA-turnausta kaksinpelissä.
Tennisura

Rybáriková aloitti vuoden 2009 pelaamalla ASB Classic -turnauksessa Aucklandissa. Hän hävisi avauskierroksella neljänneksi sijoitetulle Aleksandra Wozniakille luvuin 6–3, 6–7(4), 7–5. Rybáriková pelasi seuraavaksi Moorilla Hobart Internationalissa, jossa hän voitti 1. kierroksella Kateryna Bondarenkon 4–6, 7–6(6), 6–1, toisella kierroksella turnauksessa ykköseksi sijoitetun Flavia Pennettan 7–5, 6–3 ja puolivälierässä Melinda Czinkin 6–0, 1–6, 7–6(7). Semifinaalissa hän hävisi Iveta Benešoválle luvuin 6–1, 6–3. Turnauksen jälkeen hän nousi maailmanlistan sijalle 50. Australian avoimissa Rybáriková hävisi 1. kierroksella viidenneksi sijoitetulle Vera Zvonarjovalle 7–6(2), 6–0. PTT Pattaya Openin 1. kierroksella hän voitti Kimiko Date Krummin luvuin 6–2, 4–6, 6–4 ja toisella kierroksella Ivana Lisjakin 6–4, 2–6, 6–2. Puolivälierässä hän yllätti toiseksi sijoitetun Caroline Wozniackin 6–4, 6–1. Semifinaalissa hän hävisi Sania Mirzalle 6–4, 5–7, 6–1. Turnauksen jälkeen Rybáriková nousi maailmanlistan sijalle 47. Dubai Tennis Championships -turnauksessa hän hävisi avauskierroksella Samantha Stosurille 6–4, 6–3. Ensimmäisellä kierroksella hän putosi jatkosta myös Indian Wellsissä, Stuttgartissa, Roomassa ja Madridissa. Sony Ericsson Openissa hän pääsi toiselle kierrokselle, häviten Amélie Mauresmolle 6–3, 1–6, 6–2 ja Ranskan avoimissa toisella kierroksella tuli tappio Jelena Jankovićille 6–1, 6–2. Ensimmäisen WTA-turnausvoittonsa hän otti AEGON Classicissa, kun finaalissa hän voitti Kiinan Li Nan luvuin 6–0, 7–6(2). US Openissa hän pääsi toisen kerran Grand Slam -turnauksessa kolmannelle kierrokselle. Sen hän hävisi Venus Williamsille 6–2, 7–5.
Vuonna 2010 Rybáriková hävisi Australian avointen ensimmäisellä kierroksella Dinara Safinalle. Ranskan avoimissa hän pääsi toiselle kierrokselle ja jäi sekä Wimbledonissa että Yhdysvaltain avoimissa avauskierrokselle. Myös vuonna 2011 hän jäi Australian avoimissa avauskierrokselle. Helmikuussa Rybáriková voitti toisen WTA-turnauksensa, kun Memphisin finaalissa Rebecca Marino joutui luovuttamaan. Ranskan avoimissa, Wimbledonissa sekä Yhdysvaltain avoimissa hän hävisi ensimmäisen kierroksen ottelunsa.
Wikimedia Commonsissa on kuvia tai muita tiedostoja aiheesta .
Aiheesta muualla

Magdaléna Rybárikován kotisivut (Arkistoitu – Internet Archive)
Magdaléna Rybáriková WTA:n sivuilla (englanniksi)
Mark Seif

| Mark Seif |
| --- | --- |
 Mark Seif toisen WSOP-voittonsa jälkeen vuonna 2005.
Henkilötiedot
Syntynyt: Kairo 
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  6
WPT-voitot:  0
EPT-voitot:  0
Turnausansiot (USD):  1 957 638
Päivitetty:  29. elokuuta 2007
Mark Seif (s. 4. lokakuuta 1967, Egypti) on egyptiläissyntyinen yhdysvaltalainen lakimies  ja pokeriammattilainen. Seif on urallaan voittanut kaksi World Series of Poker (WSOP) -turnausta.
Seif aloitti pokerin pelaamisen seitsenvuotiaana perheensä kotipeleissä. Hänellä oli lukuisia hyviä sijoituksia Yhdysvaltain länsirannikon pokeriturnauksista 1990-luvun lopulta lähtien, mutta suuren yleisön tietoisuuteen hän tuli sijoituttuaan neljänneksi World Poker Tourin (WPT) Legends of Poker -tapahtumassa elokuussa 2002.
Vuonna 2005 Seif voitti viikon sisällä kaksi WSOP-turnausta. Tätä ennen hänen paras WSOP-sijoituksensa oli ollut vuoden 2003 3 000 dollarin no limit hold'em -turnauksen yhdeksäs tila. Maaliskuussa 2007 Seif sijoittui WPT:n World Poker Challenge -turnauksessa neljänneksi ansaiten 159 478 dollaria.
Seif on toiminut Professional Poker Tourin televisiolähetysten kommentaattorina.
Elokuussa 2007 Seifin pokeriuran turnausansiot ylittivät 1,9 miljoonaa dollaria.
WSOP-rannekkeet

| Vuosi | Turnaus | Palkintosumma (USD) |
| --- | --- | --- |
| 2005 | $1,500 Limit Hold'em | 181 330 |
| 2005 | $1,500 No Limit Hold'em | 611 145 |
Aiheesta muualla

Mark Seif The Hendon Mob Poker Databasessa (englanniksi)
World Poker Tour: Mark Seif profile WPT Enterprises, Inc.. Viitattu 10. toukokuuta 2007.
Magdalene Thoresen

| Magdalene Thoresen> Anna Magdalene Kragh |
| --- | --- |
 Magdalene Thoresen
Henkilötiedot
Syntynyt: 3. kesäkuuta 1819 Fredericia, Tanska
Kuollut: 28. maaliskuuta 1903 (83 vuotta) Kööpenhamina, Tanska
Ammatti:  kirjailija
Kirjailija
Äidinkieli: tanska
Tuotannon kieli: norja
Esikoisteos:  Digte af en dame
Pääteokset:  Studenten
Aiheesta muualla
Löydä lisää kirjailijoitaKirjallisuuden teemasivulta
Anna Magdalene Thoresen, s. Kragh, (3. kesäkuuta 1819 Fredericia, Tanska – 28. maaliskuuta 1903 Kööpenhamina, Tanska) oli tanskalaissyntyinen norjalainen kirjailija. Hän oli jo lapsena innokas runoilija, ja muuan filantrooppi, joka oli kuullut hänen lahjakkuudestaan ja erikoisesta luoteenlaadustaan, auttoi häntä opin tielle. Hän aloitti 1842 opettajana pappi H. K. Thoresenin luona Sunnmøressä. Hän avioitui Thoresenin kanssa 1843 ja muutti myöhemmin tämän kanssa Bergeniin. H. K. Thoresen oli häntä 17 vuotta vanhempi ja huolehti hänen taiteellisesta koulutuksestaan.
Thoresen meni mukaan norjalaisuusliikkeeseen ja liikkui enemmän norjalaisuuspiireissä kuin ne bergeniläiset, joiden kanssa hän seurusteli, esimerkiksi Lyder Sagen ja Henrik Ibsen, joka sittemmin meni naimisiin Thoresenin tytärpuolen kanssa. Kun hän miehensä kuoleman jälkeen 1858 oli taloudellisesti tiukoilla hän tavoitteli asemaa kirjallisuudessa, mutta tunnustus ja menestys tulivat liian myöhään.
Bjørnstjerne Bjørnson oli apuna ensimmäisessä kirjassa Digte af en dame (2. p. 1860), ja seuraavaksi oli vuorossa kokoelma Fortællinger (1863), josta varsinkin Studenten on merkittävä. Thoresen oli onnekkaasti löytänyt kiinnostavan aiheen, jonka hän hallitsi hyvin: köyhän sunnmøreläisen maalaispojan, joka haluaa opiskelemaan. Liikuttava kuvaus, joka on suoraan todellisuudesta, on ehkä hänen parhain teoksensa. Signes historie (1864) ja Solen i Siljedalen (1868) ovat ansiokkaita novelleja. Billeder fra vestkysten af Norge (1872) sisältää hänen vaikutelmiaan Norjan länsirannikolta, ja myös matka Ruijaan antoi hänelle aineksia samantyyliseen teokseen Billeder fra midnatsolens land (1884–1886). Hyvän vastaanoton saivat Nyere fortællinger (1873) ja Livsbilleder (1877), kun taas laajempi kertomus Herluf Nordal. En fortælling fra det forrige aarhundrede (1879) menestyi huonommin. Hän kirjoitti myös näytelmiä: pienet näytelmät Et rigt parti (1870) ja Inden döre (1877) sekä viisinäytöksisen historiallisen näytelmän Kristoffer Valkendorf og hanseaterne (1878).
Vaikka Thoresen oli syntynyt ja viettänyt lapsuutensa Tanskassa, hän oli niin sopeutunut norjalaiseen elämään, että häntä oikeutetusti pidetään norjalaisena kirjailijana. Bjørnsonin henki kyllä leimaa koko hänen tuotantoaan, mutta hän kuvasi kuitenkin elämää tätä synkemmin värein. Hän kuvasi hurjempia kohtauksia, väkivaltaisempia konflikteja ja hahmoja, ja hänen luonnonkuvauksissaan on Länsi-Norjan kallioisia ja ankarampia seutuja. Hänen valitut kertomuksensa Udvalgte fortællinger ilmestyivät 1903, ja kuusiosainen Romaner og fortællinger 1904–1906.
Suomennetut teokset

Uusia kertomuksia: 1–2 vihko. Wickström, Helsinki 1883-1884
Aiheesta muualla

Kuvia tai muita tiedostoja aiheesta Magdalene Thoresen Wikimedia Commonsissa
Marokon Grand Prix

|  Marokon Grand Prix  |
| --- | --- |

Rata:  Ain-Diab Circuit
Sijainti:  Casablanca, Marokko
Ratatyyppi:  Maantierata
Radan pituus:  7,618 km
Kilpailun pituus:  53 kierrosta, 403,754 km
Eniten voittoja
Kuljettajat:   Stirling Moss (1) 
Tallit:  Vanwall (1)
Viimeisin kilpailu (1958):
Voittaja:   Stirling Moss   (Vanwall)
Voittoaika:  2:09.15,1
Toinen:   Mike Hawthorn   (Ferrari)
Kolmas:   Phil Hill   (Ferrari)
Paalupaikka
Kuljettaja:   Mike Hawthorn   (Ferrari)
Paaluaika:  2.23,1
Nopein kierros
Kuljettaja:   Stirling Moss   (Vanwall)
Kierrosaika:  2.22,5 (kierroksella 21)
Marokon Grand Prix oli Marokossa ajettu Formula 1 -sarjan osakilpailu.
Marokon Grand Prix ajettiin vain kerran vuonna 1958 Ain-Diabin maantieradalla. Kilpailun voitti britti Stirling Moss Vanwallilla.
Radan suunnittelivat ja rakennuttivat kuudessa viikossa Marokon kuninkaallisen autoliiton jäsenet kuningas Mohammed V:n hyväksynnän jälkeen. Ennen Formula 1 -kilpailun asemaa radalla järjestettiin vuonna 1957 sarjan ulkopuolinen kilpailu, jonka voitti Jean Behra Maseratillaan.
Marokon osakilpailu toimi Formula 1 -kauden 1958 päätöskilpailuna, missä Mike Hawthorn varmisti mestaruutensa. Samassa kilpailussa Stuart Lewis-Evans sai kolarin seurauksena pahoja palovammoja ja kuoli myöhemmin sairaalassa.
Voittajat

| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 1958 |  Stirling Moss | Vanwall | Ain-Diab | Raportti |
Martinus I

| Martinus I |
| --- | --- |

Henkilötiedot
Syntynyt: Toscana
Kuollut: 16. syyskuuta 655 Khersonesos
Paavi
Paavius alkoi:  5. heinäkuuta 649
Paavius päättyi:  16. syyskuuta 655
Edeltäjä:  Theodorus I
Seuraaja:  Pyhä Eugenius I
Martinus I (k. 655) oli paavina 5. heinäkuuta 649 – 16. syyskuuta 655. Hän syntyi Toscanassa Italiassa, mutta syntymävuosi ja kastenimi ovat tuntemattomat. Hän kuoli 16. syyskuuta 655 Khersonesoksessa nykyisellä Krimin niemimaalla.
Magdalene College

| Magdalene College |
| --- | --- |
  

Perustettu:  1428
Opiskelijoita:  372
Jatko-opiskelijoita:  165
Sijainti:  Cambridge, Englanti  Yhdistynyt kuningaskunta
Osoite:  Magdalene Street Cambridge CB3 0AG
Yhteistyö:  Magdalen College (Oxford)
Sivusto:  www.magd.cam.ac.uk
Magdalene College on yksi englantilaisen Cambridgen yliopiston 31 collegesta. Vuonna 1428 Crowland Abbeyn apotti Lytlington sai kuningas Henrik VI:lta luvan perustaa hostellin (engl. Monks' Hostel) benediktiinimunkkioppilaille. 1400-luvun lopulla instituution nimi vaihtui Buckingham Collegeksi, sillä collegen suojelijana toimi Henry Stafford, Buckinghamin 2. herttua. Hänet kuitenkin tuomittiin maanpetoksesta ja teloitettiin vuonna 1483.
Edward Stafford, Buckinghamin 3. herttua, rakennutti collegen ruokasalin vuonna 1519. Kuten isänsä Henry aiemmin, hänetkin teloitettiin maanpetoksesta vuonna 1521. Vuonna 1542 lordi Thomas Audley perusti collegen uudelleen nimellä College of St Mary Magdalene Magdalan Marian mukaan. Uudelleen perustaminen tuli mahdolliseksi kuningas Henrik VIII:n toimeenpantua luostareiden lakkauttamisen, minkä seurauksena Thomas Audley oli saanut haltuunsa yhden collegelle kuuluneista luostarirakennuksista.
Magdalene College oli Cambridgen ja Oxfordin yksinomaan miehille tarkoitetuista collegeista viimeinen, joka alkoi hyväksyä naisia opiskelijoiksi – päätös naisten hyväksymisestä tehtiin vuonna 1986 ja naisopiskelijat aloittivat opintonsa collegessa vuonna 1988. Nykyään 48 % opiskelijoista on naisia.
Magdalene College ja Cam-joki Bridge Streetiltä käsin.
Kuuluisia opettajia ja alumneja

Thomas Cranmer, teologi, protestanttinen marttyyri
Kenneth Horne, koomikko
C. S. Lewis, kirjailija, keskiajan ja renessanssin kirjallisuuden professori
George Mallory, vuorikiipeilijä
Michael Redgrave, näyttelijä
I. A. Richards, tutkija, kirjailija
Aiheesta muualla

Kuvia tai muita tiedostoja aiheesta Magdalene College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Manigance

Manigance Pariisissa, kiertue vuonna 2006.
Manigance (suom. temppu, juoni, metku) on ranskalainen heavy/power metal -yhtye. Manigancen ranskankielisissä sanoituksissa käsitellään vaihtelevia ja power metallille harvinaisempiakin teemoja kuten kaupungistumista ('Dernier hommage'), ahneutta ('Enfin délivré') ja oikeuslaitoksen epäonnistumisia ('Dès mon retour').
Kokoonpano

Didier Delsaux - laulu
François Merle - kitara
Bruno Ramos - kitara
Marc Duffau - basso
Florent Taillandier - koskettimet
Daniel Pouylau - rummut
Diskografia > Studioalbumit

Signe de vie  (1997)
Ange ou Démon  (2002)
D'un autre sang  (2004)
L'ombre et la lumière  (2006)
Récidive  (2011)
Volte face  (2014)
Machine nation  (2018)
Diskografia > Livelevytykset

Mémoires... live  (2004)
Manigancesta muualla

Virallinen sivusto
Marja Tyrkkö

Marja Tyrkkö Kansallis­oopperan puku­huoneessa vuonna 1962.
Hilja Marja Helinä Tyrkkö (26. syyskuuta 1922 Ylöjärvi – 2. heinäkuuta 2000 Tampere) oli suomalainen oopperalaulaja, äänialaltaan sopraano.
Tyrkkö opiskeli Tampereen musiikkiopistossa, Sibelius-Akatemiassa ja Itävallassa Wienissä. Hän esiintyi nuorempana Helsingin Kansanteatterissa. Hän oli kiinnitettynä Suomen Kansallisoopperaan vuosina 1953–1975. Hän esiintyi myös Keski-Euroopassa ja Neuvostoliitossa.
Tyrkön ensimmäinen suuri oopperarooli oli Modest Musorgskin Boris Godunovin Marina. Muita merkittäviä rooleja olivat Elektran Khrysothemis, Richard Wagnerin Tannhäuserin Elisabeth ja Valkyyrian Sieglinde sekä nimiroolit Fideliossa, Toscassa, Aidassa ja Katerina Izmailovassa. Itselleen mieluisimpana hän piti Richard Straussin Ruusuritarin marsalkattaren roolia.
Tyrkölle myönnettiin Pro Finlandia -mitali 1967.
Marja Tyrkön puoliso oli näyttelijä Heikki Heino. Tyrkön veljet olivat kirjailija Martti Tyrkkö ja SS-sotilas, toimittaja Jukka Tyrkkö.
Tyrkkö on haudattu Kalevankankaan hautausmaalle Tampereelle.
Matt Anger

| Matt Anger> Henkilötiedot |
| --- | --- |
Syntynyt: 20. kesäkuuta 1963 
Tennispelaaja
Pituus:  188  cm
Paino:  77 kg
Kätisyys:  oikeakätisyys
Ammattilaisena:  1984–
Kaksinpeli
Voitot/tappiot:  82–106
Nelinpeli
Voitot/tappiot:  57–72
Aiheesta muualla
ITF
ATP
Matt Anger (s. 20. kesäkuuta 1963 Walnut Creek, Kalifornia, Yhdysvallat) on yhdysvaltalainen tennispelaaja, jonka ammattilaisura alkoi vuonna 1984 ja päättyi 1991. Oikeakätisen Angerin paras sijoitus ATP-rankingissa oli 23:s ja nelinpelissä 53:s. Hän voitti urallaan yhden kaksinpeliturnauksen ja kaksi nelinpeliturnausta. Tällä hetkellä Anger on töissä Washingtonin yliopiston tennisvalmentajana. Hän asuu Clyde Hillissä.
Martinus Brandal

Martinus Brandal (s. 1960 Hareid, Norja) on norjalainen yritysjohtaja. Hän oli norjalaisen pörssiyhtiö Aker Solutions ASA:n hallituksen puheenjohtaja kaudella 2008–2010. Tätä ennen hän toimi saman, tuolloin Aker Kværner -nimellä tunnetun, yrityksen toimitusjohtajana vuosina 2006–2008.
Ura

Brandal valmistui sähköinsinööriksi Oslon valtionkorkeakoulusta. Vuosina 1985–2004 hän työskenteli ABB-yhtiöissä, muun muassa yhtiön Process Automation -liiketoiminta-alueen johtajana Zürichissa. Hän siirtyi Aker-konsernin palvelukseen heinäkuussa 2004, jonka jälkeen hän työskenteli tuolloin Aker Kværner -nimellä tunnetun yhtiön toimitusjohtajana 2006–2008. Tämän jälkeen hän siirtyi yhtiön hallituksen puheenjohtajaksi kaudelle 2008–2010. Hän on myös toiminut ja toimii muidenkin yhtiöiden hallituksissa.
Vuonna 2006 Brandal ansaitsi pelkästään bonuksina yli 9 miljoonaa norjan kruunua ja hänen vuosiansionsa ylittivät 18 miljoonaa kruunua.